INFORMACIJA ANT IŠORINĖS PAKUOTĖS

KARTONO DĖŽUTĖ

1.
VAISTINIO PREPARATO PAVADINIMAS

REGULON 150/30 mikrogramų plėvele dengtos tabletės

Dezogestrelis / Etinilestradiolis

2.
VEIKLIOJI MEDŽIAGA IR JOS KIEKIS

Vienoje tabletėje yra 150 mikrogramų dezogestrelio ir 30 mikrogramų etinilestradiolio.

3.
PAGALBINIŲ MEDŽIAGŲ SĄRAŠAS
Sudėtyje yra laktozės monohidrato .

4.
FARMACINĖ FORMA IR KIEKIS PAKUOTĖJE

Plėvele dengtos tabletės
3x21 tabletė

5.
VARTOJIMO METODAS IR BŪDAS (-AI)
Vartoti per burną.

Prieš vartojimą perskaitykite pakuotės lapelį.

6.
SPECIALUS ĮSPĖJIMAS, KAD VAISTINĮ PREPARATĄ BŪTINA LAIKYTI VAIKAMS NEPASTEBIMOJE IR NEPASIEKIAMOJE IR VIETOJE

Laikyti vaikams nepastebimoje ir nepasiekiamoje vietoje.

7.
KITAS (-I) SPECIALUS (-ŪS) ĮSPĖJIMAS (-AI) (JEI REIKIA)
8.
TINKAMUMO LAIKAS
Tinka iki: MMMM/mm.
9.
SPECIALIOS LAIKYMO SĄLYGOS

Laikyti žemesnėje kaip 30 (C temperatūroje. 
10.
SPECIALIOS ATSARGUMO PRIEMONĖS DĖL NESUVARTOTO VAISTINIO PREPARATO AR JO ATLIEKŲ TVARKYMO (JEI REIKIA)

11.
LYGIAGRETUS IMPORTUOTOJAS

Lygiagretus importuotojas UAB „Lex ano“.

12.
LYGIAGRETAUS IMPORTO LEIDIMO NUMERIS 

Lyg.imp.Nr.: LT/L/12/0116/001.

13.
SERIJOS NUMERIS

Serija:
14.
PARDAVIMO (IŠDAVIMO) TVARKA

Receptinis vaistinis preparatas

15.
VARTOJIMO INSTRUKCIJA

16.
INFORMACIJA BRAILIO RAŠTU

regulon

Gamintojas: Gedeon Richter Plc., Gyömrői út 19 –21, 1103 Budapest, Vengrija.

Perpakavo BĮ UAB „Norfachema“. 

Perpakavo UAB „Entafarma“.
Perpak.serija: 

Pakuotės lapelis: informacija vartotojui

REGULON 150/30 mikrogramų plėvele dengtos tabletės

Dezogestrelis/Etinilestradiolis

Atidžiai perskaitykite visą šį lapelį, prieš pradėdami vartoti vaistą, nes jame pateikiama Jums svarbi informacija.
· Neišmeskite šio lapelio, nes vėl gali prireikti jį perskaityti. 
· Jeigu kiltų daugiau klausimų, kreipkitės į gydytoją arba vaistininką.
· Šis vaistas skirtas tik Jums, todėl kitiems žmonėms jo duoti negalima. Vaistas gali jiems pakenkti.
·    Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją arba vaistininką. Žr. 4 skyrių.
Apie ką rašoma šiame lapelyje? 

1. Kas yra REGULON ir kam jis vartojamas

2. Kas žinotina prieš vartojant REGULON

3. Kaip vartoti REGULON

4. Galimas šalutinis poveikis

5. Kaip laikyti REGULON 

6. Pakuotės turinys ir kita informacija

1.
Kas yra REGULON ir kam jis vartojamas 

REGULON yra sudėtinė geriamoji kontracepcinė tabletė, kurio sudėtyje yra dviejų rūšių moteriškų lytinių hormonų: estrogeno etinilestradiolio ir maža dozė progestogeno dezogestrelio. Šie hormonai Jums padeda apsisaugoti  nuo nėštumo taip pat, kaip ir dėl natūralių hormonų poveikio negalite naujai pastoti jau būdama nėščia.

Kombinuota kontracepcinė tabletė saugo nuo nėštumo trimis būdais:

- iš kiaušidės neišsiskiria subrendusi kiaušialąstė (nevyksta ovuliacija).

- gimdos kaklelio gleivės sutirštėja ir trukdo spermijams pasiekti kiaušialąstę.

- gimdos gleivinė nesustorėja tiek, kad joje galėtų įsitvirtinti apvaisinta kiaušialąstė.

REGULON vartojamas apsisaugoti nuo nėštumo. 

2.
Kas žinotina prieš vartojant REGULON

REGULON vartoti negalima:

· jeigu yra alergija etinilestradioliui ar dezogestreliui arba bet kuriai pagalbinei šio vaisto medžiagai (jos išvardytos 6 skyriuje);

· jeigu Jums ar artimiems Jūsų giminaičiams yra ar buvo pasitaikę kraujotakos sutrikimų, tokių kaip venų trombozė (pvz., kraujo krešuliai kojose, plaučiuose, širdyje, smegenyse, akyse ar kitoje kūno vietoje) ar arterijų trombozė ( miokardo infarktas ar galvos smegenų insultas) arba ją pranašaujanti būklė (pvz., krūtinės angina ir praeinantysis smegenų išemijos priepuolis).

· jei Jums ar artimiems Jūsų giminaičiams yra ar buvo pasitaikę būklių, dėl kurių padidėjo arterijų trombozės rizika (žr. skirsnyje  „ Kontracepcinė tabletė ir trombozė“);  

· jeigu yra paveldėti ar įgyti venų arba arterijų trombozės rizikos veiksniai – tai atsparumas aktyvintajam baltymui C, antitrombino III stoka, baltymo C arba baltymo S stoka, hiperhomocisteinemija, nustatyti antifosfolipidiniai antikūnai;

· jeigu Jums yra arba buvo sunki migrena, kurios metu sutriko suvokimas, jutimai ar judesiai;

· jeigu sergate sunkia cukralige ir yra pakitimų kraujagyslėse;

· jeigu sergate ar sirgote sunkia kepenų liga, kol funkciniai kepenų rodmenys nenormalūs;

· jeigu yra arba buvo kepenų navikas (piktybinis arba gerybinis);

· jeigu yra arba buvo pankreatitas (kasos uždegimas), susijęs su ryškia hipertrigliceridemija (padidėjusiu trigliceridų kiekiu kraujyje);  

· jeigu nustatyti arba įtariami nuo lytinių hormonų priklausomi piktybiniai navikai (pvz., lyties organų ar krūtų).

· jeigu yra endometriumo hiperplazija (būklė, kuriai būdingas gimdos gleivinės išvešėjimas);

· jeigu dėl neaiškios kilmės kraujuojama iš makšties.

· jeigu esate arba manote, kad galite būti nėščia.

Nevartokite REGULON, jei Jums yra bet kuri žemiau išvardyta būklė. Jei Jums yra bet kuri žemiau išvardyta būklė, būtinai pasakykite apie tai gydytojui. Tuomet gydytojas gali nuspręsti, kad REGULON Jums netinka ir pasiūlyti kitą kontracepcijos būdą.

Įspėjimai ir atsargumo priemonės 

Pasitarkite su gydytoju arba vaistininku, prieš vartodama REGULON.

Jei Jums yra bet kuri žemiau išvardyta būklė/liga, REGULON galite vartoti tik gydytojui atidžiai prižiūrint, nes, vartojant tabletes, šios būklės gali pasunkėti.

Prieš pradėdamos vartoti REGULON, pasakykite gydytojui, jeigu:

· rūkote;

· turite didelį antsvorį; 

· sutrikusi kraujo riebalų (lipidų) apykaita ar sergate kitomis retomis kraujo ligomis;

· Jūsų kraujospūdis padidėjęs;

· Jums yra širdies vožtuvų sutrikimų ar tam tikrų širdies ritmo sutrikimų;

· sergate venų varikoze; 

· sergate venų uždegimu (dažniausiai kojų) (tromboflebitu);

· sergate migrena;

· sergate cukralige;

· sergate Krono liga ar opiniu kolitu (lėtiniu žarnyno uždegimu);

· sergate paveldimu kurtumu (otoskleroze);

· Jūsų nuotaika prislėgta (depresija);

· sergate judesių sutrikimu, vadinamu Sydenhamo chorėja;

· sergate kepenų ir/ar tulžies pūslės liga (pageltusi oda, akmenys tulžies pūslėje);

· sergate paveldima liga, vadinama porfirija;

· sergate pjautuvo pavidalo ląstelių anemija;

· Jums yra kraujo sutrikimas, vadinamas hemoloziniu ureminiu sindromu (sutrikimas, kai 

·        kraujo krešuliai - sukelia inkstų veiklos nepakankamumą);

· sergate sistemine raudonąja vilklige (uždegimine liga, kuri pažeidžia odą, sąnarius ir vidaus 

·        organus);

· esti niežulys;

· esti bėrimas, vadinamas nėščiųjų pūsleline;

· ant veido ir kūno yra rudų dėmių (rudmė) (tai galima sumažinti vengiant saulės ir kitų ultravioletinių  spindulių poveikio).

· Vartojant tabletes, bet kuri iš šių būklių gali pasunkėti, todėl vartojant tabletes būtina reguliari medicininė priežiūra. 

Kontracepcinės tabletės ir trombozė

Trombozė ( tai būklė, kai susidaro kraujo krešulių, galinčių užkimšti kraujagysles. 

Krešulių gali susidaryti venose (venų trombozė). Kartais krešulių susidaro giliosiose kojų venose, t. y. pasireiškia giliųjų venų trombozė. Jeigu krešulys atsiskiria nuo venos, kurioje susidarė, jis gali patekti į plaučių arterijas ir jas užkimšti. Tai vadinamoji plaučių embolija. Krešulių gali susidaryti ir širdies kraujagyslėse (tai gali sukelti širdies priepuolį) arba smegenyse (gali įvykti insultas).

Labai retai krešulių gali susidaryti kepenyse, žarnose, inkstuose ar akyje.

Daugeliu atvejų ši būklė yra pagydoma ir nesukelia ilgalaikio pavojaus, tačiau trombozė gali sąlygoti sunkų nuolatinį neįgalumą ar baigtis mirtimi, nors tai pasitaiko ypač retai. Giliųjų venų trombozė – retas sutrikimas. Jis gali ištikti ir nevartojant kontraceptinių tablečių. Geriamuosius kontraceptikus vartojančioms moterims trombozės tikimybė yra didesnė negu jų nevartojančioms. Didesnė trombozės rizika gresia per pirmuosius kontracepcinių tablečių vartojimo metus. Trombozė gali pasireikšti ir nėštumo metu. 

Cigarečių rūkymas didina sudėtinių geriamųjų kontraceptikų sukeliamo sunkaus šalutinio poveikio širdies ir kraujagyslių sistemai riziką, ypač vyresnėms nei 35 metų moterims. Visoms sudėtinių geriamųjų kontraceptikų vartojančioms moterims primygtinai rekomenduojama nerūkyti; vyresnėms nei 35 metų moterims rūkyti draudžiama.

Giliųjų venų trombozės rizika laikinai padidėja po operacijos ar tuomet, kai ribojamas įprastas judėjimas (pvz., kai viena ar abi kojos yra sugipsuotos ar uždėtas įtvaras). Jei vartojate kontracepcines tabletes, ši rizika gali būti dar didesnė. Jeigu planuojate gultis į ligoninę arba Jums numatoma operacija, informuokite savo gydytoją apie kontraceptinių tablečių vartojimą. Gydytojas gali nurodyti liautis gerti kontraceptines tabletes likus kelioms savaitėms iki operacijos. Jei tam jau nėra laiko, gydytojas gali skirti Jums vaistų, mažinančių trombozės pavojų. Gydytojas nurodys, kada pasveikus vėl galėsite pradėti jas vartoti. 

Labai retais atvejais kraujo krešulių gali susidaryti širdies kraujagyslėse (dėl to gali ištikti širdies priepuolis). Sveikoms jaunoms moterims širdies priepuolio tikimybė yra ypatingai maža.

Kontracepcinės tabletės ir vėžys

Ir kontracepcines tabletes vartojančioms, ir jų nevartojančioms moterims gali atsirasti krūties vėžys. Krūties vėžys šiek tiek dažnesnis kontracepcines tabletes vartojančioms, nei jų nevartojančioms tokio pat amžiaus moterims. Ši padidėjusi rizika nustojus vartoti kontracepcines tabletes per 10 metų sumažėja tiek, kad tampa tokia pat, kaip ir moterims, kurios šių tablečių niekada nevartojo. Galutinai nenustatyta, ar kontracepcinės tabletės  didina krūties vėžio riziką. Gali būti, kad kontracepcines tabletes vartojančios moterys dažniau tikrinamos, todėl krūties vėžys joms aptinkamas ankščiau.

Kontracepcines tabletes vartojančioms moterims atsiranda nepiktybinių ir piktybinių kepenų navikų. 

Kepenų navikai gali sukelti gyvybei grėsmingą kraujavimą į pilvo ertmę. Jeigu  Jums pradeda smarkiai skaudėti viršutinę pilvo dalį, ir skausmas greit nepraeina, kreipkitės į gydytoją.

Kai kurių epidemiologinių tyrimų duomenimis, ilgai geriamųjų kontraceptikų vartojančioms moterims gimdos kaklelio vėžio rizika gali būti didesnė, tačiau dar nėra vieningos nuomonės, kiek didesnė rizika yra susijusi kitais veiksniais, lytiniu aktyvumu ir kitais faktoriais, pvz.,  žmogaus papilomos viruso (ŽPV) infekcija.

Reguliarus sveikatos patikrinimas

Jei ėmėte vartoti REGULON, gydytojas reguliariai tikrins Jūsų sveikatą kartą per metus, o jei pablogėtų sveikata, visada kreipkitės į gydytoją. 

REGULON nebevartokite ir nedelsdama kreipkitės į gydytoją, jei atsirado bet kuris iš išvardytų krešulio atsiradimo požymių: 

· neįprastas, stiprus ar ilgalaikis galvos skausmas arba migrena; 

· bet koks regos sutrikimas (regos praradimas, neryškus matymas ar dvejinimasis akyse; 

· neaiški tartis arba negalėjimas kalbėti; 

· galvos svaigimas ar alpulys arba traukuliai; 

· staiga atsiradęs dusulys, pasunkėjęs kvėpavimas, staigus kosulys be aiškios priežasties, kraujas skrepliuose; 

· staigus stiprus krūtinės skausmas, galintis plisti į kairiąją ranką; 

· neįprastas kojų skausmas arba tinimas; 

· staigus vienos kūno pusės ar dalies silpnumas arba tirpulys;

· pasunkėjęs judėjimas (vadinamas motorikos sutrikimu);

· stiprus pilvo skausmas. 

Į gydytoją būtina kreiptis nedelsiant, jeigu: 
· atsirado bet kokių sveikatos pokyčių nepamirškite ir ligų, kuriomis serga kraujo giminaičiai); 

· krūtyje aptinkate gumbą; 

· rengiatės vartoti kitų vaistų; 

· skiriamas lovos režimas arba numatoma operacija (pasakykite su savo gydytojui likus ne mažiau kaip 4 savaitėms); 

· du kartus iš eilės nebuvo mėnesinių; 

· įtariate, jog pastojote (kitą REGULON pakuotę galite pradėti tik pasitarusi su gydytoju iš pasitikrinusi, ar nesate nėščia). 

Vaikams ir paaugliams

Dezogestrelio saugumas ir veiksmingumas jaunesnėms nei 18 metų paauglėms neištirti. Duomenų nėra.

Kiti vaistai ir REGULON 

Jeigu vartojate arba neseniai vartojote kitų vaistų arba dėl to nesate tikri, apie tai pasakykite gydytojui arba vaistininkui.

REGULON kontracepcinį poveikį gali silpninti kai kurie kiti kartu vartojami vaistai, pvz.:

• vaistai epilepsijai ar kitoms ligoms gydyti, pvz., primidonas, karbamazepinas, okskarbazepinas,  

topiramatas, fenitoinas, hidantoinai, barbitūratai, felbamatas, modafinilis, rifabutinas;

• rifampicinas (tuberkuliozei gydyti);

• ritonaviras, nelfinaviras, nevirapinas, efavirenzas (vaistas ŽIV infekcijai gydyti);

• grizeofulvinas (vaistas grybelių sukeltai infekcijai gydyti).

Jei šių vaistų vartojate trumpai (ne ilgiau kaip savaitę) juos vartojant ir baigus vartoti mažiausiai dar 28 dienas reikia naudoti ir papildomą kontracepcijos būdą ( pvz., prezervatyvą, spermicidinį preparatą).  

• Antibiotikai (pvz., ampicilinas, tetraciklinas)

Jei šių antibiotikų vartojate trumpai, jų vartojimo metu ir dar 7 dienas nustojus jų vartoti reikia naudoti ir papildomą kontracepcijos būdą ( pvz., prezervatyvą, spermicidinį preparatą).

• Paprastosios jonažolės (Hypericum perforatum) preparatai

Jei vartojate vaistą, kurio sudėtyje yra paprastosios jonažolės, pasitarkite su gydytoju, nes REGULON gali Jums netikti.

Jei tuo metu, kai vartojate minėtų vaistų, vartojamos REGULON pakuotės tabletės baigiasi, iš karto, t.y. nedarant pertraukos, reikia pradėti vartoti naują pakuotę. Tai reiškia, kad tabletes reikia vartoti kasdien, be 7 dienų pertraukos. Jei suvartojate dvi pakuotes iš eilės, kol baigsite antrąją pakuotę, gali nebūti mėnesinių. Jei baigus antrąją pakuotę, neprasideda mėnesinės, pasitarkite su gydytoju prieš pradėdamos kitą pakuotę.

Prieš atliekant kraujo tyrimą

Gydytojui ar laboratorijos personalui būtinai pasakykite, kad vartojate REGULON, nes preparatas gali turėti įtakos kai kurių laboratorinių tyrimų rezultatams.

Nėštumas ir žindymo laikotarpis

Jeigu esate nėščia, žindote kūdikį, manote, kad galbūt esate nėščia arba planuojate pastoti, tai prieš vartodama šį vaistą pasitarkite su gydytoju arba vaistininku.

Nėštumo metu REGULON vartoti draudžiama. Jei vartodama REGULON pastojote ar manote, kad galėjote pastoti, nutraukite REGULON vartojimą ir pasitarkite su gydytoju.

Žindymo laikotarpiu REGULON vartoti negalima. Jei žindote ir norite vartoti kontracepcines tabletes, pasitarkite su gydytoju.

Vairavimas ir mechanizmų valdymas 

Vartojant REGULON galima vairuoti ir valdyti mechanizmus.

REGULON sudėtyje yra laktozės (pieno cukraus)
Jeigu gydytojas Jums yra sakęs, kad netoleruojate kokių nors angliavandenių, kreipkitės į jį, prieš pradėdama vartoti šį vaistą.

3.      Kaip vartoti REGULON

Visada vartokite šį vaistą tiksliai kaip nurodė gydytojas arba vaistininkas. Jeigu abejojate, kreipkitės į  gydytoją arba vaistininką. 

Kiekvienoje REGULON pakuotėje yra trys lizdinės plokštelės su užrašu, kuriose yra po 21 tabletę. Lizdinės plokštelės sukurtos taip, kad būtų lengviau prisiminti, kaip vartoti tabletes.

Pakuotėje pažymėtos savaitės dienos, kuriomis reikia vartoti kiekvieną tabletę (sutrumpinimų paaiškinimas – 6 skyriuje). Kasdien 21 dienas vartokite po vieną tabletę rodykle pažymėta kryptimi, kol lizdinė plokštelė ištuštės.

Tada 7 dienas tablečių nevartokite. Per tas 7 dienas, 2-ąją arba 3-ąją dieną prasidės mėnesines primenantis kraujavimas. 

Kitą pakuotę pradėkite 8-ąją dieną (po 7 dienų pertraukos), net jei kraujavimas dar nesibaigęs. Jei REGULON vartosite kaip nurodyta, visada pradėsite naują pakuotę tą pačią savaitės dieną ir mėnesinės prasidės tą pačią mėnesio dieną.

Stengitės tabletes vartoti kasdien maždaug tuo pat metu. Gali būti patogiau jas vartoti iš kart atsikėlus ryte arba prieš einant miegoti vakare.

Tabletę nurykite nekramtytą, jei reikia, užsigerkite vandeniu.

Vartojimo pradžia

Jei hormoninių konctraceptikų anksčiau (paskutinįjį mėnesį) nevartota

Pirmąją tabletę reikia išgerti ciklo dieną, t.y., pirmąją mėnesinių dieną. Pirmąją tabletę Pradėkite nuo tabletės, kuri lizdinėje plokštelėje pažymėta ta diena (pvz., jei mėnesinės prasidėjo antradienį, pradėkite nuo tabletės, kuri plokštelėje pažymėta A). Toliau vartokite tabletes rodyklės kryptimi, kasdien po vieną tabletę, kol lizdinė plokštelė taps tuščia. 

Jei pradedate vartoti 2-5 mėnesinių dieną, reikia naudoti papildomą kontracepcijos priemonę (pvz., prezervatyvą) pirmąsias 7 tablečių vartojimo dienas, bet tai galioja tik pirmajai pakuotei. Kitų kontracepcinių priemonių nereikia 7 dienų pertraukos metu, jei 21 tabletę suvartojote kaip nurodyta ir kitą pakuotę pradėjote vartoti laiku.

Vartojimas vietoj kitų sudėtinių kontraceptikų

Iš pradžių reikia baigti gerti visas pirmesniojo kontraceptiko pakuotėje esančias tabletes, o kitą dieną pradėti gerti REGULON. Pertraukos tarp pakuočių daryti nereikia.   nei laukti kitų mėnesinių. Papildomų kontracepcijos priemonių tuomet irgi nereikia. Jeigu anksčiau vartoto preparato pakuotėje yra ir neveiklių tablečių, REGULON galima pradėti gerti kitą dieną po paskutinės veikliosios tabletės išgėrimo, bet ne vėliau kaip kitą dieną po įprastinės ankstesnių kontraceptinių tablečių pertraukos (arba po ankstesnio kontraceptiko paskutinės neveiklios tabletės išgėrimo). Jei kyla abejonių ar klausimų, kreipkitės į gydytoją arba vaistininką.

Vartojimas vietoj kontracepcinių tablečių, kurių sudėtyje yra tik progestagenų (mini piliulės)

Vien progestagenų turinčių tablečių vartojimą galima nutraukti bet kurią dieną ir kitą dieną pradėti gerti REGULON, tačiau pirmąsias 7 tablečių vartojimo dienas lytiškai santykiaudamos, patikimesnei apsaugai reikia papildomų kontracepcinių priemonių (pvz., prezervatyvo).  

Vartojimas vietoje švirkščiamųjų, implantuojamųjų kontraceptikų 

REGULON reikia pradėkite gerti tada, kai reikia švirkšti kitą kontraceptiko dozę, ar implanto išėmimo dieną. Pirmąsias 7 dienas, lytiškai santykiaudamos, turite naudotis papildomomis  kontracepcijos priemonėmis (prezervatyvu ar spermicidiniu preparatu). 

Vartojimas po gimdymo, persileidimo ar nėštumo nutraukimo
Po gimdymo, persileidimo ar nėštumo nutraukimo gydytojas gali Jums patarti vartoti kontraceptikų. 

REGULON galima pradėti vartoti iš karto po persileidimo ar nėštumo nutraukimo per pirmuosius tris nėštumo mėnesius. Tokiu atveju papildomų kontracepcijos priemonių nereikia.

Po gimdymo arba nėštumo nutraukimo antrąjį nėštumo trimestrą, gydytojas Jums patars, kaip vartoti tabletes.

Pamiršus pavartoti REGULON

Jei pamiršote išgerti REGULON, laikykitės žemiau pateiktų nurodymų.

Jei vieną tabletę vėluojate išgerti 12 valandų arba mažiau

Išgerkite tabletę tuoj pat, kai tik prisiminėte, toliau tabletes vartokite įprasta tvarka. Gali būti, kad tą pačią dieną teks išgerti dvi tabletes. Jūs vis dar būsite apsaugota nuo nėštumo.

Jei tabletę vėluojate išgerti daugiau nei 12 valandų

Jei praeina daugiau nei 12 valandų, kontracepcinis poveikis gali susilpnėti, todėl būtina naudoti papildomą kontracepcijos būdą. Kuo daugiau tablečių iš eilės neišgėrėte, tuo didesnė rizika, kad kontracepcinis poveikis susilpnės. 

Jei pamiršote išgerti daugiau nei vieną tabletę, pasitarkite su gydytoju.

Pamiršus išgerti tabletę pirmąją vartojimo savaitę
Pamirštąją tabletę išgerkite tuoj pat prisiminusi (net ir tokiu atveju, jeigu vienu metu reikės išgerti dvi tabletes), o kitas ‑ gerkite įprastu laiku. Tada 7 dienas teks naudoti barjerinę kontracepcijos priemonę (pvz. prezervatyvą). Jeigu per savaitę, prieš pamiršdama išgerti tabletę, lytiškai santykiavote, galite pastoti. Nedelsdama kreipkitės į gydytoją. Kuo daugiau tablečių iš eilės neišgėrėte, tuo didesnė rizika pastoti. 

Pamiršus išgerti tabletę antrąją vartojimo savaitę 

Pamirštąją tabletę išgerkite tuoj pat prisiminusi (net ir tokiu atveju, jeigu vienu metu reikės išgerti dvi tabletes), o kitas ‑ gerkite įprastu laiku. Jei 7 ankstesnes dienas tabletes vartojote kaip nurodyta, kontraceptinis tablečių poveikis išlieka. Papildomų kontraceptinių priemonių nereikia. Tačiau jei ank
stesnes dienas vartojote netinkamai, arba praleidote daugiau nei vieną tabletę, 7 dienas būtina naudoti papildomas kontracepcines priemones.

Pamiršus išgerti tabletę trečiąją vartojimo savaitę 

Rizika pastoti didėja artėjant pertraukai, kurios metu tablečių nevartosite. Šią riziką galima sumažinti, keičiant tablečių vartojimą. Elkitės vienu iš dviejų toliau nurodytų būdų. Papildomų kontracepcinių priemonių nereikia, jei prieš pamirštą tabletę ankstesnes 7 dienas tabletės buvo vartotos tinkamai. Jei prieš pamirštą tabletę ankstesnes 7 dienas tabletės buvo vartotos netinkamai, elkitės vienu iš dviejų toliau nurodytų būdų. Sekančias 7 dienas papildomai  reikia naudoti barjerinę kontracepcinę priemonę (pvz., prezervatyvą).

1. Pamirštąją tabletę išgerkite tuoj pat prisiminusi (net ir tokiu atveju, jeigu vienu metu reikės išgerti dvi tabletes), o kitas ‑ gerkite įprastu laiku. Baigusi pakuotę, iš karto pradėkite vartoti kitos pakuotės tabletes, t. y. kitos pakuotės tabletes pradėkite vartoti be pertraukos. Nutraukimo kraujavimo gali nebūti tol, kol baigsite vartoti visas kitos pakuotės tabletes, tačiau vartojimo dienomis gali būti tepimas arba negausus kraujavimas.

arba 

2. Likusių tablečių nebegerkite, padarykite 7 dienų arba trumpesnę pertrauką (įskaitant dienas, kai tablečių neišgėrėte) ir tada pradėkite vartoti kitos pakuotės tabletes. 

Jeigu suvartojote ne visas pakuotės tabletes ir per pirmą įprastinę pertrauką mėnesinių nėra, galite būti pastojusi. 

Jeigu sutriko virškinimo trakto veikla 

Jeigu per 3‑4 val. po tabletės suvartojimo pradėjote vemti ar smarkiai viduriuojate, gali absorbuotis ne visos veikliosios tabletės medžiagos. Tokiu atveju elkitės taip, kaip rekomenduojama elgtis, pamiršus išgerti tabletę. Jei vemiate arba viduriuojate, kol sutrikusi  virškinimo trakto veikla ir dar kitas 7 dienas  lytinių santykių metu naudokite papildomas kontracepcines priemones (pvz., prezervatyvą).

Jeigu norite pavėlinti ar paankstinti mėnesines 

Jeigu norite pavėlinti ar paankstinti mėnesines, pasitarkite su gydytoju.

Jeigu norite pavėlinti mėnesines 

Mėnesines galite pavėlinti, jeigu užbaigusi vieną pakuotę nedarysite pertraukos ir pradėsite gerti kitos REGULON pakuotės tabletes. Jas galima vartoti norimą laikotarpį, kol baigsite antros pakuotės tabletes. Geriant tabletes iš antrosios pakuotės, gali prasidėti tepimas arba negausus kraujavimas. Kitos pakuotės tabletes pradėkite gerti po įprastinės 7 dienų pertraukos. 

Jeigu norite paankstinti pirmąją mėnesinių dieną 

Vartojant REGULON tabletes tinkamai, mėnesinės prasidės kas 4 savaites maždaug tą pačią mėnesio dieną. Norėdamos pakeisti dieną, galite sutrumpinti 7dienų pertrauką (ilginti jos niekada negalima). Pavyzdžiui, jeigu mėnesinės paprastai prasideda penktadienį, o norite, kad jos prasidėtų antradienį, t. y. trimis dienomis anksčiau, pradėkite gerti kitos REGULON pakuotės tabletes irgi 3 dienomis anksčiau. Kuo trumpesnė pertrauka, tuo didesnė tikimybė, kad mėnesinių gali ir nebūti. Tada, vartojant kitos pakuotės tabletes, gali prasidėti tepimas arba negausus kraujavimas. 

Jeigu prasidėjo neįprastas kraujavimas 

Vartojant bet kurias kontraceptines tabletes, kelis pirmuosius mėnesius gali nereguliariai kraujuoti iš makšties (t. y. tepti arba kraujuoti) tarp mėnesinių. Paprastai dėl to nerimauti nereikia, tai praeina per 1-2 dienas. Kontraceptines tabletes vartokite, kaip įprasta, ir ši problema išnyks, kai suvartosite keletą pirmųjų pakuočių. 

 Jeigu kraujavimas atsinaujina, trikdo arba užsitęsia, kreipkitės į gydytoją. 

Jeigu nėra mėnesinių 

Jeigu tinkamai gėrėte visas pakuotės tabletes, ciklo metu nevėmėte, smarkiai neviduriavote, nevartojote kitų vaistų, pastojimo tikimybė labai maža. Toliau gerkite REGULON tabletes, kaip įprasta. 

Jeigu mėnesinių nėra du ciklus iš eilės, galite būti pastojusi. Nedelsdama kreipkitės į savo gydytoją. REGULON tablečių tol, kol gydytojas nenustatys, kad nepastojote. 

Ką daryti pavartojus per didelę REGULON dozę?

Jei vienu kartu išgėrėte daugiau REGULON tablečių, mažai tikėtina, kad tai Jums pakenks, tačiau gali prasidėti pykinimas, vėmimas ar kraujavimas iš makšties. Jei taip nutiktų, kreipkitės į gydytoją. Jis pasakys, ką reikia (ir ar reikia) daryti. 

Nustojus vartoti REGULON

REGULON vartojimą galite nutraukti bet kada. Jeigu REGULON nebevartojate todėl, kad norite pastoti, patariama naudoti kitas kontracepcines priemones, kol prasidės natūralios mėnesinės ir tik tada mėginti pastoti. Taip gydytojas galės tiksliau numatyti, kada gims kūdikis. 

Jeigu kiltų daugiau klausimų dėl šio vaisto vartojimo, kreipkitės į gydytoją arba vaistininką.

4.    Galimas šalutinis poveikis 

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms.

Sunkus šalutinis poveikis

Sunkiausias šalutinis poveikis, susijęs su sudėtinių geriamųjų kontraceptikų vartojimu, smulkiai aprašytas 2 skyriuje, skirsniuose „Kontracepcinės tabletės ir trombozė“ ir „Kontracepcinės tabletės ir vėžys“. Prašome įdėmiai perskaityti šiuos skirsnius ir, jei kiltų klausimų, klauskite gydytojo.

Kitas galimas šalutinis poveikis

Žemiau išvardytas šalutinis poveikis, pasireiškęs vartojančioms kontracepcines tabletes moterims, šis poveikis gali pasireikšti kelis pirmuosius mėnesius vartojant REGULON, bet jis paprastai išnyksta, kai organizmas prisitaiko prie tablečių.

Dažnas šalutinis poveikis (gali pasireikšti mažiau kaip 1 iš 10 vartotojų): prislėgta nuotaika, nuotaikos kaita, galvos skausmas,  pykinimas, pilvo skausmas,  krūtų jautrumas ir skausmas, kūno svorio padidėjimas.

Nedažnas šalutinis poveikis (gali pasireikšti mažiau kaip 1 iš 100 vartotojų): skysčių susilaikymas, susilpnėjęs lytinis potraukis, migrena, padidėjęs kraujospūdis, vėmimas, viduriavimas, bėrimas, dilgėlinė, krūtų padidėjimas.

Retas šalutinis poveikis (gali pasireikšti mažiau kaip 1 iš 1000 vartotojų): padidėjęs jautrumas, sustiprėjęs lytinis potraukis, kontaktinių lęšių sąlygotas akių sudirginimas, sutrikusi klausa (otosklerozė), trombembolija, odos sutrikimai (mazginė eritema, daugiaformė eritema), nenormalios išskyros iš makšties, išskyros iš krūtų, kūno svorio sumažėjimas.

Kontracepcines tabletes vartojančioms moterims pasireiškė toliau išvardytas sunkus šalutinis poveikis: Krono liga ar opinis kolitas (lėtinis žarnyno uždegimas), sisteminė raudonoji vilkligė (SRV, jungiamojo audinio liga), epilepsija, bėrimas, vadinamas nėščiųjų pūsleline, chorėja (judesių sutrikimas), kraujo sutrikimas, vadinamas hemoliziniu ureminiu sindromu (kraujo krešėjimo sutrikimo sukeltas inkstų nepakankamumas), gelsvai rudos dėmės veido srityje (rudmė). 

Pranešimas apie šalutinį poveikį

Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui arba vaistininkui. Apie šalutinį poveikį taip pat galite pranešti tiesiogiai, užpildę interneto svetainėje www.vvkt.lt esančią formą, paštu Valstybinei vaistų kontrolės tarnybai prie Lietuvos Respublikos sveikatos apsaugos ministerijos, Žirmūnų g. 139A, LT 09120 Vilnius, tel: 8 800 73568, faksu 8 800 20131 arba el. paštu NepageidaujamaR@vvkt.lt . Pranešdami apie šalutinį poveikį galite mums padėti gauti daugiau informacijos apie šio vaisto saugumą.

5.
Kaip laikyti REGULON

Šį vaistą laikykite vaikams nepastebimoje ir nepasiekiamoje vietoje.

Laikyti žemesnėje kaip 30 (C temperatūroje. 
Ant etiketės po „Tinka iki” nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos.

Vaistų negalima išmesti į kanalizaciją arba su buitinėmis atliekomis. Kaip išmesti nereikalingus vaistus, klauskite vaistininko. Šios priemonės padės apsaugoti aplinką.

6.
Pakuotės turinys ir kita informacija 

REGULON sudėtis

-Veikliosios medžiagos yra dezogestrelis ir etinilestradiolis. Vienoje plėvele dengtoje tabletėje yra 150 mikrogramų dezogestrelio ir 30 mikrogramų etinilestradiolio.
- Pagalbinės medžiagos: 

Tablečių šerdis. Magnio stearatas, visų racematų alfa-tokoferolis, koloidinis bevandenis silicio dioksidas, stearino rūgštis, povidonas, bulvių krakmolas, laktozė monohidratas.

Tablečių plėvelė. Propilenglikolis, makrogolis 6000, hipromeliozė.

REGULON išvaizda ir kiekis pakuotėje

REGULON yra baltos arba beveik baltos, apvalios, išgaubtos, 6 mm skersmens, vienoje pusėje yra žyma P8, kitoje – RG.

Tabletės supakuotos į lakuotas, žymėtas, kietos aliuminio folijos ir kietos PVC/PVDC folijos lizdines plokšteles.

Vienoje lizdinėje plokštelėje  yra 21 tabletė, vienoje kartoninėje dėžutėje –3 lizdinės plokštelės.

Ant lizdinės plokštelės pateiktų santrumpų paaiškinimai:

Пн – Pirmadienis
Пт –  Penktadienis

Вт – Antradienis
Cб –  Šeštadienis

Cp– Trečiadienis
Hд – Sekmadienis

Чт– Ketvirtadienis

Gamintojas
Gedeon Richter Plc.

Gyömrői út 19 –21, 1103 Budapest

Vengrija

Lygiagretus importuotojas 

UAB „Lex ano“
Naugarduko g. 3, Vilnius

Lietuva

Perpakavo 

BĮ UAB „Norfachema“
Vytauto g. 6, Jonava

Lietuva

arba 

UAB „Entafarma“

Klonėnų vs. 1
Širvintų r. sav.

Lietuva

Rinkodaros teisės turėtojas eksportuojančioje valstybėje yra Gedeon Richter Plc., Gyömrői út 19 –21, 1103 Budapest, Vengrija.

Šis pakuotės lapelis paskutinį kartą peržiūrėtas  2014-01-28
Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje http://www.vvkt.lt/ .

